ભારતમાં મોટા પ્રમાણમાં ક્રેડીટ કાર્ડને લગતા છેતરપિંડીના કિસ્સાઓ વધી રહ્યા છે એવા ઘણા રીપોર્ટ સમાચાર માધ્યમ દ્વારા જાણવામાં આવ્યા છે. દા.ત. હરિયાણાના એક આઈ.ટી. પ્રોફેશનલને જાણ થઈ કે ઓનલાઈન ખરીદી કરવા માટે તેનું ક્રેડીટ કાર્ડ વપરાયું છે અને એ પણ સ્વીડીશ કરંસી (ક્રોનર) માં ! હમણા હમણા જ એક માણસની ક્રેડીટ કાર્ડ છેતરપિંડીના કિસ્સામાં મુમ્બઈમાં ધરપકડ થઈ. તેના લેપટોપમાં આઈસીઆઈસીઆઈ બેંકના હજારો ક્રેડીટ કાર્ડની સંપૂર્ણ વિગતો સમાયેલી હતી. ભારત ટોચના દેશોમાં કે જ્યાં ક્રેડીટ કાર્ડને લગતા છેતરપિંડીના કિસ્સાઓ બને છે એમાં સ્થાન ન ધરાવતું હોવા છતાં અહીં અસંખ્ય કિસ્સાઓ બની રહ્યા છે અને એ દર્શાવે છે કે તમારે તમારું ક્રેડીટ કાર્ડ સુરક્ષિત અને સલામત રાખવું જોઈએ.